No cal dir que quan es tracta de debatre la independència de Catalunya en un mitjà de comunicació televisiu o radiofònic de primera línia tot són obstacles i excuses que no tenen ni cap ni peus.Hi ha un vet amagat per un gruixut cortinatge de recel que impedeix que es pugui parlar d’independentisme de forma normal com qualsevol altre tema d’actualitat que es pugui proposar.A tv3 per exemple no recordo  haver vist mai una taula de tertulians independentistes fent arribar les seves veus a tot el país i compartint les seves opinions amb els telespectadors. I això que les cadenes saben sobradament que són temes d’interès general que  trencarien rècords d’audiència si els duguèssin  a terme.Al estar sense opció davant aquesta censura encoberta, els intelectuals i activistes de l’independentisme català opten per fer els seus debats a través de la xarxa per poder compensar amb escreix i esforç la manca d’oportunitats que els són negades en els altres mitjans.  Blocs personals o col·lectius, facebook -on hi ha 600 milions d’usuaris registrats- o twitter, són les eines que normalment utilitza el 81 % dels internautes catalans per relacionar-se virtualment.Bo i així hi ha persones valentes i emprenedores que opten per intentar mitigar aquests entrebancs  i dificultats fent servir mitjans de televisió o radio locals. Un clar exemple és l’exel-lent programa de Som.cat “L’hora independentista” que  condueix de forma brillant el periodista Daniel Solano.Es  un programa valent on es fan tertúlies obertes que debaten amb educació però amb fermesa els temes que interessen a tot aquells ciutadans de Catalunya amb consciència nacional. Tan de bo aquesta emissora es pugui sentir en poc temps a tot arreu i sigui el començament de la normalització de l’indepedentisme audiovisual i radiofònic al nostre país.Depèn de nosaltres fer que aquesta nova proposta sigui un èxit i esperar que en un futur en puguin venir d’altres igual d’interessants.Fem-ho !!!! David Morgades  
SOM ràdio és la veu sectària de Solidaritza't o mor ! 
Què dius?, en Francesc Castany ni va votar.
Ni idea de qui és aquest senyor. Tampoc conec el director de la Cope, i bé que sé quina línia segueix l'emissora.  
En Castany porta el progrema estrella de l´emissora, Som Matí. És de Catalunya Acció.
Catalunya Acció, que es presenta amb SI per Barcelona. Segur que actualment no n'hi ha cap d'Esquerra, Reagrupament o les CUP.  
Al programa del matí hi va gent de tots els partits, també d'Esquerra i del partit d'en Laporta. A més, un presentador de l'emissora (l'Oriol Puig, del programa El petit tast) és un militant destacat d'Esquerra de Barcelona. Informa't abans de parlar.
Tu ets un altre sectari solidari, què has de dir ! La línia de l'emissora, posada en marxa per la mateixa gent del Cercle Català de Negocis que després van dinamitar-lo, és sectària i destructiva per l'independentisme. A mi no em vinguis a donar lliçons, que ja fa molts anys que m'afaito. Ah, i espera't que s'acostin les municipals, i veuràs el que vomita el facebook del programa, només actes de SI, declaracions de SI, notícies de SI. Res més-     
Tu has mentit dient que a Som Ràdio no hi ha cap tertulià ni cap presentador d'Esquerra.
Jo no he mentit, he donat per segur que no hi deu haver cap director o presentador de programa vinculat a un altre partit, i vaja, només n'hi ha un, o sigui que una flor no fa estiu. Ets un demagog solidari. 
Com li acabo de dir a un altre usuari, em satisfà que gent com tu m'acusi de demagog. Jo dono proves concretes de les coses i tu respons que "una flor no fa estiu". Dels tertulians ja no en parles, oi? Durant la setmana hi van diversos tertulians d'Esquerra. Excel·lent. Per cert, jo no sóc solidari, i quan Solidaritat no actuï amb fermesa independentista o no funcioni de manera democràtica, seré el primer en denunciar-ho. D'altres fan equilibris per a justificar el seu partit.
L'actuació de Som Ràdio durant la campanya del 28 N va ser tan sectària i esbiaixada, que provocava rubor. Això son fets provats. Tu ets un demagog, i com a tal fas demagògia. Jo he contestat a una afirmació sobre un presentador que sembla que es diu Castany. No he parlat de tertulians. Ets tu qui en parla, obviant que no hi ha ningú de Reagrupament, de les CUP, i el del partit de Laporta, que es diu Democràcia Catalana, ja veurem quan dura.. Apa, segueix fent demagògia que quedaràs ben retratat. Per cert, senyor perfecte, "satisfà" porta accent.
Mercès per la correcció ortogràfica. Com he dit diverses vegades, no sóc filòleg i n'aprenc cada dia. De les CUP hi havia tertulians en els seus inicis. No sé  perquè ara no hi van. La política del programa del matí és enviar peticions als partits perquè hi enviïn gent, després cada partit decideix si hi envia algú o no. Per exemple, el PSOE sempre ho ha rebutjat. ICV ja no hi va perquè un cop un tertulià seu es va ofendre. CiU ara no hi envia ningú (fa temps sí que ho feia). En tot cas, tu ets molt lliure de trucar a l'emissora (93 198 01 21, t'hi passaran en directe) i demanar per què a les tertúlies no hi ha ningú de la CUP o de Reagrupament. Ah, si em respons que no hi trucaràs estaràs demostrant qui no vol contrastar les coses i s'estima més fer reduccionisme barat.
No hi puc trucar a les hores d'emissió perquè treballo.   (Mode demagògic Larsson on)Hi ha programes a la tele que enganyen els concursants. Truques i encara que l'encertis, et diuen que no amb qualsevol excusa.T'animo a trucar-hi i a comprovar-ho. Ah, si em respons que no hi trucaràs estaràs demostrant qui no vol contrastar les coses i s'estima més fer reduccionisme barat. (Mode demagògic Larsson off). No em cal trucar a la COPE per fer-me una idea de la seva línia informativa.                   
Doncs de conya. Et deixo a tu solet amb el teu reduccionisme.